Tarybos sprendimas
1994 m. spalio 24 d.
dėl puslaidininkių įtaisų topografijų teisinės apsaugos taikymo Kanados asmenims
(94/700/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1986 m. gruodžio 16 d. Tarybos direktyvą 87/54/EEB dėl puslaidininkių įtaisų topografijų teisinės apsaugos [1], ypač jos 3 straipsnio 7 dalį,
atsižvelgdama į Komisijos pasiūlymą,
kadangi Bendrijoje puslaidininkių įtaisų topografijų teisinės apsaugos teisė taikoma asmenims, turintiems teisę gauti teisinę apsaugą pagal Direktyvos 87/54/EEB 3 straipsnio 1-5 dalis;
kadangi Tarybos sprendimu galima nuspręsti taikyti šią teisę asmenims, nesinaudojantiems teisine apsauga pagal minėtas nuostatas;
kadangi visa Bendrija turi priimti sprendimą dėl aptariamos teisinės apsaugos kaip galima platesnio taikymo;
kadangi ir anksčiau abipusiškumo pagrindais apsauga buvo suteikiama tam tikrų šalių ir teritorijų, nepatenkančių į Bendriją, asmenims: tam tikrais atvejais nuolatinė apsauga, kaip Sprendimu 90/510/EEB [2], o tam tikrais atvejais - laikina, kaip Sprendimu 93/16/EEB [3];
kadangi Kanada yra priėmusi teisės aktus, užtikrinančius topografijų kūrėjų tinkamą teisinę apsaugą ir pareiškė, kad nuo 1994 m. lapkričio 1 d. planuoja pradėti taikyti teisės aktus Bendrijos piliečiams ir fiziniams bei juridiniams asmenims, Bendrijoje turintiems faktišką ir veikiantį steiginį, turint tikslą kurti topografijas ar gaminti mikroschemas;
kadangi sutartyje dėl intelektinės nuosavybės teisių, susijusių su prekyba, kuri yra Urugvajaus Raundo daugiašalių derybų dėl prekybos, įtvirtintų 1994 m. balandžio 15 d. Marakešo baigiamajame akte, rezultatų dalis, yra reikalavimas valstybėms narėms suteikti mikroschemų topografijų teisinę apsaugą, atitinkančią jos pačios nuostatas ir sutarties dėl intelektinės nuosavybės teisių, susijusių su mikroschemomis, kurią ji nurodo, nuostatas;
kadangi Sutartis, kartu su Pasaulio prekybos organizacijos steigimo sutartimi, įsigalios 1995 m. sausio 1 d. arba kaip galima greičiau po šios datos; kadangi išsivysčiusioms šalims, Pasaulio prekybos organizacijos steigimo sutarties dalyvėms, suteikiamas vienerių metų terminas po sutarties įsigaliojimo, per kurį jos turi įgyvendinti Sutarties dėl intelektinės nuosavybės teisių, susijusių su prekyba, nuostatas;
kadangi, atsižvelgiant į Kanados valdžios institucijų nurodytas įmones, Direktyvoje 87/54/EEB numatyta teisė į apsaugą turėtų būti taikoma Kanados fiziniams asmenims, bendrovėms ir kitiems juridiniams asmenims nuo 1994 m. lapkričio 1 d. iki Sutarties dėl intelektinės nuosavybės teisių, susijusių su prekyba, nuostatų įgyvendinimo,
PRIĖMĖ ŠĮ SPRENDIMĄ:
1 straipsnis
Valstybės narės taiko teisinę apsaugą, numatytą Direktyvoje 87/54/EEB tokia tvarka:
a) fiziniams asmenims, Kanados piliečiams arba asmenims turintiems nuolatinę gyvenamąją vietą Kanados teritorijoje, suteikiamos tokios pat sąlygos, kaip ir valstybių narių piliečiams;
b) Kanados bendrovėms ir kitiems juridiniams asmenims, turintiems šioje šalyje faktišką ir veikiantį pramoninį ar komercinį steiginį, suteikiamos tokios pat sąlygos, kaip ir bendrovėms ar kitiems juridiniams asmenims, turintiems faktišką ir veikiantį pramoninį ar komercinį steiginį bet kurios valstybės narės teritorijoje.
2 straipsnis
Šis sprendimas taikomas nuo 1994 m. lapkričio 1 d.
3 straipsnis
Šis sprendimas skirtas valstybėms narėms.
Priimta Liuksemburge, 1994 m. spalio 24 d.